CELEX: 32016R0873
Language: lv
Date: 2016-06-01 00:00:00
Title: Komisijas Īstenošanas regula (ES) 2016/873 (2016. gada 1. jūnijs), ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem

2.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 145/10
            
         KOMISIJAS ĪSTENOŠANAS REGULA (ES) 2016/873
   (2016. gada 1. jūnijs),
   ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 2. panta 1. punkta h) apakšpunktu,
   ņemot vērā Grieķijas, Itālijas, Īrijas, Maltas, Portugāles, Slovākijas, Somijas, Spānijas un Apvienotās Karalistes iesniegtos pieprasījumus,
   tā kā:
   
               (1)
            
            
               Ar Komisijas Regulu (EK) Nr. 690/2008 (2) konkrētas dalībvalstis un konkrēti dalībvalstu apgabali tika atzīti par aizsargājamām zonām attiecībā uz konkrētiem kaitīgiem organismiem. Dažos gadījumos minētais statuss tika piešķirts uz ierobežotu laiku, lai attiecīgajai dalībvalstij ļautu sniegt visu nepieciešamo informāciju, kas apliecinātu, ka konkrētie kaitīgie organismi attiecīgajā dalībvalstī vai apgabalā nav sastopami, vai ļautu pabeigt konkrētā organisma izskaušanu. Kopš tā laika dažu dalībvalstu konkrētās aizsargājamās zonās ir notikušas nozīmīgas pārmaiņas attiecībā uz augu veselības statusu.
            
         
               (2)
            
            
               Portugālē konkrētas Ribatežu un Uešti reģiona kopienas tika atzītas par aizsargājamām zonām attiecībā uz kaitīgo organismu Bemisia tabaci Genn. (Eiropas populācijas). Portugāles iesniegtā informācija liecina, ka tagad kaitīgais organisms Bemisia tabaci (Eiropas populācijas) minētajās kopienās ir ieviesies. Līdz ar to minētās kopienas vairs nebūtu atzīstamas par aizsargājamu zonu attiecībā uz Bemisia tabaci (Eiropas populācijām).
            
         
               (3)
            
            
               Grieķijas teritorija līdz 2016. gada 30. aprīlim ir atzīta par aizsargājamu zonu attiecībā uz kaitīgajiem organismiem Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer un Ips duplicatus Sahlberg. No Grieķijas sniegtās papildu informācijas izriet, ka Grieķijas teritorija joprojām ir brīva no minētajiem organismiem. Līdz ar to Grieķija attiecībā uz minētajiem kaitīgajiem organismiem būtu jāatzīst par aizsargājamu zonu, nenosakot laika ierobežojumu.
            
         
               (4)
            
            
               Īrijas un Apvienotās Karalistes teritorijas līdz 2016. gada 30. aprīlim ir atzītas par aizsargājamu zonu attiecībā uz kaitīgo organismu Dryocosmus kuriphilus Yasumatsu. No Īrijas un Apvienotās Karalistes sniegtās papildu informācijas izriet, ka to teritorijas joprojām ir brīvas no minētā organisma. Līdz ar to Īrija un Apvienotā Karaliste attiecībā uz minēto kaitīgo organismu būtu jāatzīst par aizsargājamu zonu, nenosakot laika ierobežojumu.
            
         
               (5)
            
            
               Portugāles teritorija līdz 2016. gada 30. aprīlim ir atzīta par aizsargājamu zonu attiecībā uz kaitīgo organismu Dryocosmus kuriphilus Yasumatsu. Portugāles iesniegtā informācija liecina, ka tagad Dryocosmus kuriphilus ir ieviesies tās teritorijā. Līdz ar to Portugāle turpmāk vairs nebūtu atzīstama par aizsargājamu zonu attiecībā uz Dryocosmus kuriphilus.
            
         
               (6)
            
            
               Portugāle ir pieprasījusi atzīt Azoru salu teritoriju par aizsargājamu zonu attiecībā uz kaitīgajiem organismiem Globodera pallida (Stone) Behrens un Globodera rostochiensis (Wollenweber) Behrens. Pamatojoties uz apsekojumiem, kas veikti kopš 2006. gada, Portugāle ir sniegusi pierādījumus, ka minētie kaitīgie organismi Azoru salu teritorijā nav sastopami, lai gan tur ir minētajiem organismiem labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Azoru salu teritorija būtu jāatzīst par aizsargājamu zonu attiecībā uz kaitīgajiem organismiem Globodera pallida un Globodera rostochiensis tikai līdz 2018. gada 30. aprīlim.
            
         
               (7)
            
            
               Īrija, Malta un Apvienotā Karaliste ir pieprasījušas atzīt to teritorijas par aizsargājamām zonām attiecībā uz Paysandisia archon (Burmeister). Pamatojoties uz apsekojumiem, kas veikti kopš 2007. gada, Īrija, Malta un Apvienotā Karaliste ir iesniegušas pierādījumus, ka attiecīgais kaitīgais organisms to teritorijās nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Īrija, Malta un Apvienotā Karaliste būtu jāatzīst par aizsargājamu zonu attiecībā uz kaitīgo organismu Paysandisia archon tikai līdz 2018. gada 30. aprīlim.
            
         
               (8)
            
            
               Īrija un Apvienotā Karaliste ir pieprasījušas atzīt to teritorijas par aizsargājamu zonu attiecībā uz kaitīgo organismu Rhynchophorus ferrugineus (Olivier). Pamatojoties uz apsekojumiem, kas veikti kopš 2007. gada, Īrija un Apvienotā Karaliste ir iesniegušas pierādījumus, ka attiecīgais kaitīgais organisms to teritorijās nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Īrija un Apvienotā Karaliste būtu jāatzīst par aizsargājamu zonu attiecībā uz kaitīgo organismu Rhynchophorus ferrugineus tikai līdz 2018. gada 30. aprīlim.
            
         
               (9)
            
            
               Portugāle ir lūgusi atzīt Azoru salu teritoriju par aizsargājamu zonu attiecībā uz kaitīgo organismu Rhynchophorus ferrugineus (Olivier). Pamatojoties uz apsekojumiem, kas veikti kopš 2007. gada, Portugāle ir iesniegusi pierādījumus, ka attiecīgais kaitīgais organisms Azoru salu teritorijā nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Azoru salas būtu jāatzīst par aizsargājamu zonu attiecībā uz kaitīgo organismu Rhynchophorus ferrugineus tikai līdz 2018. gada 30. aprīlim.
            
         
               (10)
            
            
               Apvienotā Karaliste ir lūgusi atzīt tās teritoriju par aizsargājamu zonu attiecībā uz kaitīgo organismu Thaumetopoea pityocampa Denis un Schiffermüller. Pamatojoties uz apsekojumiem, kas veikti kopš 2013. gada, Apvienotā Karaliste ir iesniegusi pierādījumus, ka attiecīgais kaitīgais organisms tās teritorijā nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Apvienotā Karaliste būtu jāatzīst par aizsargājamu zonu attiecībā uz Thaumetopoea pityocampa tikai līdz 2018. gada 30. aprīlim.
            
         
               (11)
            
            
               Īrijas teritorija līdz 2016. gada 30. aprīlim ir atzīta par aizsargājamu zonu attiecībā uz kaitīgo organismu Thaumetopoea processionea L. No Īrijas sniegtās papildu informācijas izriet, ka tās teritorija joprojām ir brīva no minētā organisma. Līdz ar to Īrija attiecībā uz minēto kaitīgo organismu būtu jāatzīst par aizsargājamu zonu, nenosakot laika ierobežojumu.
            
         
               (12)
            
            
               Apvienotās Karalistes teritorija, izņemot konkrētas vietējo pašvaldību teritorijas, līdz 2016. gada 30. aprīlim ir atzīta par aizsargājamu zonu attiecībā uz Thaumetopoea processionea L. Apvienotās Karalistes iesniegtā informācija liecina, ka tagad kaitīgais organisms Thaumetopoea processionea ir ieviesies Gildfordas un Vokingas vietējo pašvaldību teritorijās. Līdz ar to minētās teritorijas vairs nebūtu atzīstamas par Apvienotās Karalistes aizsargājamās zonas daļu. Iesniegtā informācija turklāt liecina, ka pārējā Apvienotās Karalistes teritorija, kas attiecībā uz Thaumetopoea processionea ir atzīta par aizsargājamu zonu, joprojām šķiet brīva no minētā kaitīgā organisma. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Apvienotā Karaliste, izņemot konkrētas vietējo pašvaldību teritorijas, tostarp Gildfordu un Vokingu, būtu jāatzīst par aizsargājamu zonu attiecībā uz kaitīgo organismu Thaumetopoea processionea tikai līdz 2018. gada 30. aprīlim.
            
         
               (13)
            
            
               Apvienotā Karaliste ir lūgusi atzīt tās teritoriju par aizsargājamu zonu attiecībā uz Candidatus Phytoplasma ulmi. Pamatojoties uz apsekojumiem, kas veikti kopš 2013. gada, Apvienotā Karaliste ir iesniegusi pierādījumus, ka minētais kaitīgais organisms tās teritorijā nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Apvienotā Karaliste būtu jāatzīst par aizsargājamu zonu attiecībā uz kaitīgo organismu Candidatus Phytoplasma ulmi tikai līdz 2018. gada 30. aprīlim.
            
         
               (14)
            
            
               Portugāles teritorija ir atzīta par aizsargājamu zonu attiecībā uz kaitīgo organismu Curtobacterium flaccumfaciens pv. flaccumfaciens (Hedges) Col. Portugāle ir pieprasījusi atcelt tās aizsargājamās zonas statusu attiecībā uz Curtobacterium flaccumfaciens pv. flaccumfaciens (Hedges) Col., jo Portugālē saražotie Phaseolus vulgaris un Dolichos (attiecīgo saimniekaugu) sēklu apjomi ir kļuvuši maznozīmīgi. Līdz ar to Portugāle turpmāk vairs nebūtu atzīstama par aizsargājamu zonu attiecībā uz Curtobacterium flaccumfaciens pv. flaccumfaciens (Hedges) Col.
            
         
               (15)
            
            
               Spānija, izņemot konkrētas tās teritorijas daļas, ir atzīta par aizsargājamu zonu attiecībā uz Erwinia amylovora (Burr.) Winsl. et al. Spānija lūdza atcelt aizsargājamās zonas statusu Madrides autonomajam apgabalam, jo konkrētajā apgabalā nepastāv ekonomiska ieinteresētība. Līdz ar to Madrides autonomais apgabals attiecībā uz Erwinia amylovora turpmāk vairs nebūtu atzīstams par Spānijas aizsargājamās zonas daļu.
            
         
               (16)
            
            
               Turklāt Spānija ir iesniegusi informāciju, kura liecina, ka tagad kaitīgais organisms Erwinia amylovora ir ieviesies Andalūzijas autonomajā apgabalā un Katalonijas autonomā apgabala Ļeidas provinces Segrias, Nogveras, Pladurgelas, Garigves un Urgelas apgabalos (komarkās). Pasākumi, ko veica laikposmā no 2013. gada līdz 2015. gadam, lai izskaustu minēto kaitīgo organismu, ir izrādījušies neefektīvi. Līdz ar to Andalūzijas autonomais apgabals un Katalonijas autonomā apgabala Ļeidas provinces Segrias, Nogveras, Pladurgelas, Garigves un Urgelas apgabali (komarkas) attiecībā uz kaitīgo organismu Erwinia amylovora turpmāk vairs nebūtu atzīstami par Spānijas aizsargājamās zonas daļu.
            
         
               (17)
            
            
               Konkrētas Itālijas teritorijas daļas attiecībā uz kaitīgo organismu Erwinia amylovora (Burr.) Winsl. et al. ir atzītas par aizsargājamām zonām. Itālijas iesniegtā informācija liecina, ka tagad kaitīgais organisms Erwinia amylovora ir ieviesies Pjemontas apgabala Kuneo provinces Buskas, Čentallo un Tarantaskas kopienās. Līdz ar to Pjemontas apgabala Kuneo provinces Buskas, Čentallo un Tarantaskas kopienas attiecībā uz kaitīgo organismu Erwinia amylovora turpmāk vairs nebūtu atzīstamas par Itālijas aizsargājamās zonas daļu.
            
         
               (18)
            
            
               Ziemeļīrijas teritorija attiecībā uz kaitīgo organismu Erwinia amylovora (Burr.) Winsl. et al. ir atzīta par daļu no Apvienotās Karalistes aizsargājamās zonas. Apvienotās Karalistes iesniegtā informācija liecina, ka tagad kaitīgais organisms Erwinia amylovora ir ieviesies Ziemeļīrijā – Daunas grāfistes Augšējās Belinranas, Augšējās Karigenahas, Belinranas un Karigenahas pilsētciemos un Antrimas grāfistes Belfāstas Danmarīkrosas vēlēšanu apgabalā. Līdz ar to Ziemeļīrijas Daunas grāfistes Augšējās Belinranas, Augšējās Karigenahas, Belinranas un Karigenahas pilsētciemi un Antrimas grāfistes Belfāstas Danmarīkrosas vēlēšanu apgabals attiecībā uz kaitīgo organsimu Erwinia amylovora turpmāk vairs nebūtu atzīstami par Apvienotās Karalistes aizsargājamās zonas daļu.
            
         
               (19)
            
            
               Konkrētas Itālijas teritorijas daļas līdz 2016. gada 30. aprīlim ir atzītas par aizsargājamu zonu attiecībā uz kaitīgo organismu Erwinia amylovora (Burr.) Winsl. et al. Itālijas iesniegtā informācija liecina, ka tagad kaitīgais organisms Erwinia amylovora ir ieviesies Lombardijas reģiona Milānas un Varēzes provincēs. Līdz ar to minētās provinces vairs nebūtu atzīstamas par Itālijas aizsargājamās zonas daļu. Iesniegtā informācija turklāt liecina, ka pārējā Itālijas teritorija, kas attiecībā uz Erwinia amylovora ir atzīta par aizsargājamu zonu līdz 2016. gada 30. aprīlim, joprojām šķiet brīva no minētā kaitīgā organisma. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Itālija, izņemot konkrētas provinces, tostarp Milānas un Varēzes provinci Lombardijas reģionā, attiecībā uz kaitīgo organismu Erwinia amylovora būtu jāatzīst par aizsargājamu zonu tikai līdz 2018. gada 30. aprīlim.
            
         
               (20)
            
            
               Slovākijas teritorija, izņemot dažas kopienas konkrētās pašvaldībās, līdz 2016. gada 30. aprīlim ir atzīta par aizsargājamu zonu attiecībā uz kaitīgo organismu Erwinia amylovora (Burr.) Winsl. et al. Slovākijas iesniegtā informācija liecina, ka tagad kaitīgais organisms Erwinia amylovora ir ieviesies visā Dunajska Stredas apriņķī. Iesniegtā informācija turklāt liecina, ka pārējā Slovākijas teritorija, kas attiecībā uz Erwinia amylovora ir atzīta par aizsargājamu zonu līdz 2016. gada 30. aprīlim, joprojām šķiet brīva no minētā kaitīgā organisma. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Slovākija, izņemot dažas kopienas konkrētās pašvaldībās, tostarp Dunajska Stredas apriņķi, attiecībā uz kaitīgo organismu Erwinia amylovorabūtu jāatzīst par aizsargājamu zonu tikai līdz 2018. gada 30. aprīlim.
            
         
               (21)
            
            
               Apvienotā Karaliste ir lūgusi atzīt tās teritoriju par aizsargājamu zonu attiecībā uz Xanthomonas arboricola pv. pruni (Smith) Vauterin et al. Pamatojoties uz apsekojumiem, kas veikti kopš 2013. gada, Apvienotā Karaliste ir iesniegusi pierādījumus, ka dažās tās teritorijas daļās, kurās ir bijuši attiecīgā kaitīgā organisma uzliesmojumi, tas ir izskausts vai notiek tā izskaušana un ka attiecīgais kaitīgais organisms pārējā tās teritorijā nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Apvienotā Karaliste būtu jāatzīst par aizsargājamu zonu attiecībā uz kaitīgo organismu Xanthomonas arboricola pv. pruni tikai līdz 2018. gada 30. aprīlim.
            
         
               (22)
            
            
               Īrija ir lūgusi atzīt tās teritoriju par aizsargājamu zonu attiecībā uz kaitīgo organismu Ceratocystis platani (J.M. Walter) Engelbr. un T.C. Harr. Pamatojoties uz apsekojumiem, kas veikti kopš 2013. gada, Īrija ir apliecinājusi, ka attiecīgais kaitīgais organisms tās teritorijā nav sastopams, lai gan tur ir minētajam organismam labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Līdz ar to Īrija būtu jāatzīst par aizsargājamu zonu attiecībā uz Ceratocystis platani tikai līdz 2018. gada 30. aprīlim.
            
         
               (23)
            
            
               Apvienotās Karalistes teritorija līdz 2016. gada 30. aprīlim ir atzīta par aizsargājamu zonu attiecībā uz kaitīgo organismu Ceratocystis platani (J.M. Walter) Engelbr. un T.C. Harr. No Apvienotās Karalistes sniegtās papildu informācijas izriet, ka tās teritorija joprojām ir brīva no minētā kaitīgā organisma. Līdz ar to Apvienotā Karaliste attiecībā uz minēto kaitīgo organismu būtu jāatzīst par aizsargājamu zonu, nenosakot laika ierobežojumu.
            
         
               (24)
            
            
               Menas salas teritorija Apvienotajā Karalistē līdz 2016. gada 30. aprīlim ir atzīta par aizsargājamu zonu attiecībā uz kaitīgo organismu Cryphonectria parasitica (Murill) Barr. No Apvienotās Karalistes sniegtās papildu informācijas izriet, ka Menas salas teritorija joprojām ir brīva no minētā kaitīgā organisma. Līdz ar to Menas sala Apvienotajā Karalistē būtu jāatzīst par aizsargājamu zonu attiecībā uz minēto kaitīgo organismu, nenosakot laika ierobežojumu.
            
         
               (25)
            
            
               Somijas teritorija ir atzīta par aizsargājamu zonu attiecībā uz tomātu plankumainās vītes vīrusu. Somija ir iesniegusi informāciju, kas liecina, ka tā nevar novērst atkārtotu tomātu plankumainās vītes vīrusa ievazāšanu savā teritorijā, un lūdz, lai tās teritoriju turpmāk neatzīst par aizsargājamo zonu attiecībā uz minēto kaitīgo organismu. Tāpēc Somija vairs nebūtu atzīstama par aizsargājamu zonu attiecībā uz tomātu plankumainās vītes vīrusu.
            
         
               (26)
            
            
               Portugāles teritorija, izņemot dažus apgabalus, ir atzīta par aizsargājamu zonu attiecībā uz citrusu tristrēzas vīrusu (Eiropas celmiem). Portugāles iesniegtā informācija liecina, ka tagad citrusu tristrēzas vīruss (Eiropas celmi) ir ieviesies Alentežu reģiona Odemiras pašvaldībā. Līdz ar to Alentežu reģiona Odemiras pašvaldība turpmāk vairs nebūtu atzīstama par aizsargājamu zonu attiecībā uz citrusu tristrēzas vīrusu (Eiropas celmiem).
            
         
               (27)
            
            
               Itālijas reģioni Apūlija un Sardīnija ir atzīti par aizsargājamu zonu attiecībā uz vīnogulāju Flavescence Dorée MLO. No Itālijas sniegtās papildu informācijas izriet, ka tās reģioni Apūlija un Sardīnija joprojām ir brīvi no minētā kaitīgā organisma. Līdz ar to Itālijas reģioni Apūlija un Sardīnija attiecībā uz minēto kaitīgo organismu būtu jāatzīst par aizsargājamu zonu, nenosakot laika ierobežojumu.
            
         
               (28)
            
            
               Skaidrības labad Regulas (EK) Nr. 690/2008 pielikums būtu jāaizstāj pilnībā.
            
         
               (29)
            
            
               Tāpēc attiecīgi būtu jāgroza Regula (EK) Nr. 690/2008.
            
         
               (30)
            
            
               Konkrēti apgabali saskaņā ar Regulu (EK) Nr. 690/2008 ir atzīti par aizsargājamām zonām līdz 2016. gada 30. aprīlim, tāpēc, lai nodrošinātu juridisko nepārtrauktību un izvairītos no tirdzniecības traucējumiem, šī regula būtu jāpiemēro no 2016. gada 1. maija.
            
         
               (31)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 690/2008 grozījums
   Regulas (EK) Nr. 690/2008 I pielikumu aizstāj ar šīs regulas pielikuma tekstu.
   2. pants
   Stāšanās spēkā un piemērošana
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
   To piemēro no 2016. gada 1. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 1. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2008. gada 4. jūlija Regula (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem (OV L 193, 22.7.2008., 1. lpp.).
   
      PIELIKUMS
      
         
            “I PIELIKUMS
            
               Zonas, ko Kopienā atzīst par “aizsargājamām zonām” saistībā ar kaitīgo(-ajiem) organismu(-iem), kas iekļauts(-i) sarakstā iepretī attiecīgās zonas nosaukumam
            
            
                        Kaitīgie organismi
                     
                     
                        Aizsargājamās zonas: valstu teritorijas
                     
                  a)   Kukaiņi, ērces un nematodes visās attīstības stadijās
                     
                  
                        
                                    1.
                                 
                                 
                                    
                                       Anthonomus grandis (Boh.)
                                 
                              
                     
                        Grieķija, Spānija (Andalūzija, Katalonija, Estremadūra, Mursija, Valensija)
                     
                  
                        
                                    2.
                                 
                                 
                                    
                                       Bemisia tabaci Genn. (Eiropas populācijas)
                                 
                              
                     
                        Īrija, Portugāle (Azoru salas, Iekšbeira, Piejūras Beira, apgabals starp Douru un Miņu un Trašošmonteša), Somija, Zviedrija, Apvienotā Karaliste
                     
                  
                        
                                    3.
                                 
                                 
                                    
                                       Cephalcia
                                       lariciphila (Klug.)
                                 
                              
                     
                        Īrija, Apvienotā Karaliste (Ziemeļīrija, Menas sala un Džērsija)
                     
                  
                        
                                    3.1.
                                 
                                 
                                    
                                       Daktulosphaira vitifoliae (Fitch)
                                 
                              
                     
                        Kipra
                     
                  
                        
                                    4.
                                 
                                 
                                    
                                       Dendroctonus micans Kugelan
                                 
                              
                     
                        Īrija, Grieķija, Apvienotā Karaliste (Ziemeļīrija, Menas sala un Džērsija)
                     
                  
                        
                                    4.1.
                                 
                                 
                                    
                                       Dryocosmus kuriphilus Yasumatsu
                                 
                              
                     
                        Īrija, Apvienotā Karaliste
                     
                  
                        
                                    5.
                                 
                                 
                                    
                                       Gilpinia hercyniae (Hartig)
                                 
                              
                     
                        Īrija, Grieķija, Apvienotā Karaliste (Ziemeļīrija, Menas sala un Džērsija)
                     
                  
                        
                                    6.
                                 
                                 
                                    
                                       Globodera pallida (Stone) Behrens
                                 
                              
                     
                        Latvija, Portugāle (Azoru salas, līdz 2018. gada 30. aprīlim), Slovēnija, Slovākija, Somija
                     
                  
                        
                                    6.1.
                                 
                                 
                                    
                                       Globodera rostochiensis (Wollenweber) Behrens
                                 
                              
                     
                        Portugāle (Azoru salas, līdz 2018. gada 30. aprīlim)
                     
                  
                        
                                    7.
                                 
                                 
                                    
                                       Gonipterus scutellatus Gyll.
                                 
                              
                     
                        Grieķija, Portugāle (Azoru salas)
                     
                  
                        
                                    8.
                                 
                                 
                                    
                                       Ips amitinus Eichhof
                                 
                              
                     
                        Īrija, Grieķija, Apvienotā Karaliste
                     
                  
                        
                                    9.
                                 
                                 
                                    
                                       Ips cembrae Heer
                                 
                              
                     
                        Īrija, Grieķija, Apvienotā Karaliste (Ziemeļīrija un Menas sala)
                     
                  
                        
                                    10.
                                 
                                 
                                    
                                       Ips duplicatus Sahlberg
                                 
                              
                     
                        Īrija, Grieķija, Apvienotā Karaliste
                     
                  
                        
                                    11.
                                 
                                 
                                    
                                       Ips sexdentatus Bőrner
                                 
                              
                     
                        Īrija, Kipra, Apvienotā Karaliste (Ziemeļīrija un Menas sala)
                     
                  
                        
                                    12.
                                 
                                 
                                    
                                       Ips typographus Heer
                                 
                              
                     
                        Īrija, Apvienotā Karaliste
                     
                  
                        
                                    13.
                                 
                                 
                                    
                                       Leptinotarsa decemlineata Say
                                 
                              
                     
                        Īrija, Spānija (Ibisa un Menorka), Kipra, Malta, Portugāle (Azoru salas un Madeira), Somija (Ālandu, Hames, Kimi, Pirkanmā, Satakuntas, Turku, Ūsimā rajons), Zviedrija (Blēkinges, Gotlandes, Hallandes, Kalmaras un Skones lēnes), Apvienotā Karaliste
                     
                  
                        
                                    14.
                                 
                                 
                                    
                                       Liriomyza bryoniae (Kaltenbach)
                                 
                              
                     
                        Īrija, Apvienotā Karaliste (Ziemeļīrija)
                     
                  
                        
                                    14.1.
                                 
                                 
                                    
                                       Paysandisia archon (Burmeister)
                                 
                              
                     
                        Īrija (līdz 2018. gada 30. aprīlim), Malta (līdz 2018. gada 30. aprīlim), Apvienotā Karaliste (līdz 2018. gada 30. aprīlim)
                     
                  
                        
                                    14.2.
                                 
                                 
                                    
                                       Rhynchophorus ferrugineus (Olivier)
                                 
                              
                     
                        Īrija (līdz 2018. gada 30. aprīlim), Portugāle (līdz 2018. gada 30. aprīlim), Apvienotā Karaliste (līdz 2018. gada 30. aprīlim)
                     
                  
                        
                                    15.
                                 
                                 
                                    
                                       Sternochetus mangiferae Fabricius
                                 
                              
                     
                        Spānija (Granada un Malaga), Portugāle (Alentežu, Algarve un Madeira)
                     
                  
                        
                                    15.1.
                                 
                                 
                                    
                                       Thaumetopoea pityocampa Denis & Schiffermüller
                                 
                              
                     
                        Apvienotā Karaliste (līdz 2018. gada 30. aprīlim)
                     
                  
                        
                                    16.
                                 
                                 
                                    
                                       Thaumetopoea processionea L.
                                 
                              
                     
                        Īrija, Apvienotā Karaliste (izņemot šādu vietējo pašvaldību teritorijas: Bārneta, Brenta, Bromli, Kemdena, Londonas Sitija, Vestminstera, Kroidona, Īlinga, Elmbridžas apgabals, Epsomas un Jūelas apgabals, Gildforda, Hakni, Hemersmita un Fulema, Heringi, Herova, Hillingdona, Haunslova, Islingtona, Kensingtona un Čelsija, Ričmonda, Lambeta, Lūišema, Mertona, Redinga, Ričmonda, Ranimīdas apgabals, Slau, Sautoksfordšīra, Saterka, Spelthornas apgabals, Satona, Tauerhemlitsa, Vandsvorta, Rietumberkšīra un Vokinga) (līdz 2018. gada 30. aprīlim)
                     
                  (b)   Baktērijas
                     
                  
                        
                                    01.
                                 
                                 
                                    
                                       Candidatus Phytoplasma ulmi
                                 
                              
                     
                        Apvienotā Karaliste (līdz 2018. gada 30. aprīlim)
                     
                  
                        
                                    1.
                                 
                                 
                                    
                                       Curtobacterium flaccumfaciens pv. flaccumfaciens (Hedges) Col.
                                 
                              
                     
                        Grieķija, Spānija
                     
                  
                        
                                    2.
                                 
                                 
                                    
                                       Erwinia amylovora (Burrill) Winslow et al.
                                    
                                 
                              
                     
                        
                                    —
                                 
                                 
                                    Igaunija, Spānija (izņemot Andalūzijas, Aragonas, Kastīlijas-Lamančas, Kastīlijas un Leonas, Estremaduras autonomos apgabalus, Madrides, Mursijas, Navarras un Lariohas autonomos apgabalus, Gipuskojas provinci (Basku zeme), Garigves, Nogveras, Pladurgelas, Segrias un Urgelas komarkas Ļeidas provincē (Katalonijas autonomajā apgabalā) un Alvoračes un Turisas pašvaldības Valensijas provincē, Altovinalopo un Elvinalopo Medio komarkas Alikantes provincē (Valensijas apgabalā), Francija (Korsika), Itālija (Abruci, Bazilikata, Kalabrija, Kampānija, Lacio, Ligūrija, Marke, Molīze, Pjemonta (izņemot Buskas, Čentallo un Tarantaskas kopienu Kuneo provincē), Sardīnija, Sicīlija, Toskāna, Umbrija, Valle d'Aosta), Latvija, Portugāle, Somija, Apvienotā Karaliste (Ziemeļīrija: izņemot Augšējās Belinranas, Augšējās Karigenahas, Belinranas un Karigenahas pilsētciemus Daunas grāfistē un Danmarīkrosas vēlēšanu apgabalu Belfāstā, Antrimas grāfistē; Menas sala; Normandijas salas),
                                 
                              
                                    —
                                 
                                 
                                    un līdz 2018. gada 30. aprīlim: Īrija (izņemot Golvejas pilsētu), Itālija (Apūlija, Emīlija-Romanja (Parmas un Pjačencas province), Lombardija (izņemot Milānas, Mantujas, Sondrio un Varēzes provinces), Veneto (izņemot Rovigo un Venēcijas provinces, Barbonas, Boara Pizāni, Kastelbaldo, Mazi, Pjačenca d'Adidžes, Santurbāno un Veskovanas kopienas Padujas provincē un apgabalu uz dienvidiem no automaģistrāles A4 Veronas provincē)), Lietuva (izņemot Babtu un Ķēdaiņu pašvaldības (Kauņas reģions)), Slovēnija (izņemot Goreņskas, Karintijas, Mariboras un Notraņskas reģionus, kā arī Lendavas un Renče-Vogrsko kopienas (uz dienvidiem no autoceļa H4)), Slovākija (izņemot Dunajska Stredas, Hronovces, Hronske Kļačanu (Levices apriņķis), Dvoru pie Žitavas (Nove Zāmku apriņķis), Mālinecas (Poltāras apriņķis), Hrhovas (Rožņavas apriņķis), Veļke Ripņanu (Topoļčanu apriņķis), Kazimīras, Luhiņas, Mali Horešas, Svetušes un Zatīnas (Trebišovas apriņķis) kopienas))
                                 
                              
                  
                        
                                    3.
                                 
                                 
                                    
                                       Xanthomonas arboricola pv. pruni (Smith) Vauterin et al.
                                    
                                 
                              
                     
                        Apvienotā Karaliste (līdz 2018. gada 30. aprīlim)
                     
                  c)   Sēnes
                     
                  
                        
                                    01.
                                 
                                 
                                    
                                       Ceratocystis platani (J.M.Walter) Engelbr. & T.C.Harr.
                                 
                              
                     
                        Īrija (līdz 2018. gada 30. aprīlim), Apvienotā Karaliste
                     
                  
                        
                                    02.
                                 
                                 
                                    
                                       Cryphonectria parasitica (Murrill) Barr.
                                 
                              
                     
                        Čehijas Republika, Īrija, Zviedrija, Apvienotā Karaliste
                     
                  
                        
                                    1.
                                 
                                 
                                    
                                       Glomerella gossypii Edgerton
                                 
                              
                     
                        Grieķija
                     
                  
                        
                                    2.
                                 
                                 
                                    
                                       Gremmeniella abietina Morelet
                                 
                              
                     
                        Īrija, Apvienotā Karaliste (Ziemeļīrija)
                     
                  
                        
                                    3.
                                 
                                 
                                    
                                       Hypoxylon mammatum (Wahlenberg) J. Miller
                                 
                              
                     
                        Īrija, Apvienotā Karaliste (Ziemeļīrija)
                     
                  d)   Vīrusi un vīrusiem līdzīgi organismi
                     
                  
                        
                                    1.
                                 
                                 
                                    Biešu nekrotiskās dzīslu dzeltēšanas vīruss
                                 
                              
                     
                        Īrija, Francija (Bretaņa), Portugāle (Azoru salas), Somija, Apvienotā Karaliste (Ziemeļīrija)
                     
                  
                        
                                    2.
                                 
                                 
                                    Tomātu plankumainās vītes vīruss
                                 
                              
                     
                        Zviedrija
                     
                  
                        
                                    3.
                                 
                                 
                                    Citrusu tristēzas vīruss (Eiropas celmi)
                                 
                              
                     
                        Grieķija (izņemot Argolidas un Hanjas reģionālās pārvaldes vienības), Malta, Portugāle (izņemot Madeiru un Odemiras pašvaldību Alentežu reģionā)
                     
                  
                        
                                    4.
                                 
                                 
                                    Vīnogulāju Flavescence Dorée MLO
                                    
                                 
                              
                     
                        Čehijas Republika, Francija (Elzasa, Šampaņa-Ardēni, Pikardija (Ēnas departaments), Ildefransa (Sitrī, Nanteijsīrmarnas un Saasīsīrmarnas kopienas) un Lotringa), Itālija (Apūlija, Sardīnija un Bazilikata)”